หุ้นซิ่งสาย 8 เก็งกำไรเทคนิคล้วนภาคบ่าย
บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
24 เม.ย. 2558

บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
THCOM “ซื้อ” ราคาดีดตัวขึ้นหลังพักตัวไม่หลุดเส้นค่าเฉลี่ย 14 วันในแนวโน้มขาขึ้น พร้อมปริมาณการซื้อขายสูงสนับสนุน เครื่องมือ MACD เป็นบวกต่อเนื่อง เป็นจังหวะซื้อเก็งกำไร มีแนวต้านแรกที่เส้นค่าเฉลี่ย 3 เดือนบริเวณ 36.25 บาท ผ่านได้เป็นจังหวะซื้อตาม มีเป้าหมายในการขายทำกำไรระยะกลางที่ 38.00 บาท
ESSO “ซื้อ” ราคาหุ้นแกว่งตัวขึ้นต่อเนื่องหลังพักตัวสร้างฐานระยะสั้นด้วยรูปแบบ Bullish Flag เส้นค่าเฉลี่ย 7-14-21 ยังคงเรียงตัวตัดกันยืนยันแนวโน้มขึ้น มีแนวต้านแรกบริเวณ 7.05 บาท เป้าหมายถัดไปที่ 7.40 บาท
SCC “ซื้อ” ราคาหุ้นแกว่งตัวขึ้นทำรูปแบบ W-Shape แกว่งตัวระหว่าง 506–542 บาท กำลังทดสอบจุดสูงเดิมบริเวณ 542 บาทอีกครั้ง หากผ่านได้เป็นจังหวะซื้อเก็งกำไรตาม โดยมีเป้าหมายถัดไปที่ 564 บาท
TGCI “ซื้อ” ราคาหุ้นแกว่งตัวขึ้นหลังพักตัว พร้อมปริมาณการซื้อขายหนาแน่น เครื่องมือ DI+ ตัด DI- ขึ้น และ MACD พุ่งขึ้นตัดเส้น 0 มีโอกาสแกว่งตัวขึ้นต่อเนื่อง แนวต้านแรก 4.30 บาท และถัดไปที่ 4.50 บาท